jkorsvik/nowiki_second_scrape_merged huggingface dataset:
Amstel Gold Race 2007

2007-utgaven av Amstel Gold Race foregikk 22. april 2007. Dette er Nederlands eneste individuelle ProTour-ritt, 
Stefan Schumacher angrep før den siste klatringen, og ingen klarte å henge seg på. Davide Rebellin spurtet inn til dobbelt Gerolsteiner. Med andreplassen i rittet tok Rebellin over ledelsen i ProTouren.


== Maastricht-Valkenburg, 253.1 km ==
22-04-2007


== Eksterne lenker ==
Rittets hjemmeside
(en) Amstel Gold Race 2007 på www.the-sports.org
Marine pattedyr

Marine pattedyr er terrestriske pattedyr som er tilpasset et liv i vann og som tilbringer store deler av tiden i dette elementet, men som regel ikke hele tiden. Dette er ikke en ensartet gruppe, men en uensartet gruppe dyr som består av flere grupper, i prinsippet hvaler, seler og sjøkyr (såkalte sjøpattedyr) og dyr som bever, nebbdyr og flodhest med flere. Disse dyrene har imidlertid til felles at de gjennom evolusjon og morfologi har blitt tilpasset et liv i vann.


== Se også ==
Sjøpattedyr
Landpattedyr
Pattedyr
Landpattedyr

Landpattedyr er pattedyr som er tilpasset et terrestrisk liv og derfor tilbringer størsteparten av tiden utenfor vann, i motsetning til sjøpattedyr som enten tilbringer store deler eller hele livet (hvaler) i vann. Landpattedyrene er den største gruppen med pattedyr, men en uensartet gruppe. Begrepet er vanlig i bruk på dansk.


== Se også ==
Marine pattedyr
Sjøpattedyr
Pattedyr


== Referanser ==
Atle Hellesø

Atle Hellesø (født 20. juni 1948) er en tidligere norsk fotballspiller. Han spilte fra 1968 til 1979. Han spilte syv sesonger for Brann og tre for Ham-Kam. Hellesø blir av mange sett på som en av de beste Brann–spillerne noensinne. Han var den desidert viktigste spilleren for Brann i 1970-årene. Med Brann bidro «Geiten» som han ble kalt, til cupgull i 1976 og hjalp Brann til gode tabell plasseringer utover 70-tallet. Han spilte totalt 149 kamper og scoret 12 mål for Brann og 44 kamper og 4 mål for Ham-Kam.
Han trente også Laksevåg en periode på begynnelsen av 90-tallet.


== Referanser ==
Rollespill.net

Rollespill.net var en dedikert norsk nettside og diskusjonsforum for rollespill. Nettsiden ble lansert i desember 2003, og hadde stor aktivitet før den gikk ned i 2007.


== Historie ==
Nettsiden vokste ut fra miljøet på  diskusjonsgruppen no.fritid.spill.rollespill (NFSR). Flere brukere der ønsket å opprette en ny nettside for rollespill etter at informasjonssiden rollespill.org ble tatt ned. Det var et ønske om en mindre statisk side som samlet rollespillmiljøet, samt tok i bruk mer moderne forum-teknologi fremfor det aldrende brukergrensesnittet til diskusjonsgruppene på Usenet.  
Jørgen Kjøge Næss opprettet våren 2003 en prosjektgruppe og fikk ordnet lån av serverplass fra Hyperion. Da prosjektgruppen sitt arbeide stoppet opp tok Ørjan Langbakk initiativ til å opprette en nettside basert på en html-løsning. 
Ikke lenge etterpå ble et forum basert på phpbb opprettet og koblet til nettsiden. I løpet av kort tid vokste rollespill.net med forumet til et viktig møtested for norske rollespillere. Til forumet kom de fleste brukerne av NFSR, men et stort antall nye brukere tok også forumet i bruk. 


== Effekt ==
Rollespill.net og særlig forumet har, sammen med stiftelsen av Hyperion, bidratt til en rekke positive effekter for norsk rollespillmiljø. Diskusjoner på forumet førte til RISK-konkurransen med en rekke nye norske rollespill. Kontakten over forumet og det yrende miljøet førte direkte til stiftelse av Spillskaperlaget og avleggelse av Spill NÅ!-løftet for flere spillskapere. Nettstedet har også bidratt til oppstart av spillfestivalen HolmCon og Imagonems gjenoppstandelse som nettfanzine.


== Deltagelse ==
Flere publiserte norske spillforfattere var aktive på rollespill.net og bidro til at nettsiden utviklet seg. Profilerte personligheter i miljøet som Tomas H.V. Mørkrid (Fabula, Cappelen 1999), Matthijs Holter (Draug, Spartacus 2004) og Bjørn T. Bøe (en rekke White Wolf-utgivelser), Johannes H. Berg (oversatte Dungeons & Dragons til norsk i 1989) og realitykjendis Martin Bull Gudmundsen (Heia Tufte!) har alle vært aktive på rollespill.net.


== Se også ==
Rollespill
Laiv
Hyperion
RISK-konkurransen


== Eksterne lenker ==
(en) Role playing games – kategori av bilder, video eller lyd på Commons 
rollespill.net
Audun Blegen

Audun Blegen (født 12. juni 1973 i Vestre Toten) er en norsk næringslivsleder, gårdbruker og politiker (H).
Han er sønn av gårdbruker og avdelingsleder i Østlandets melkesentral Odd Blegen og helsefagarbeider Birgit Rigmor Lysgård. Han er nevø av overlege og tidligere leder i Arbeiderpartiets kvinnebevegelse Aud Blegen Svindland. Julius Blegen, stifter av Central United States Ski Association, var hans grandonkel. 
Han er cand.mag. med statsvitenskap, historie, østeuropastudier og tysk fra Universitetet i Oslo fra 2000 og MBA-kandidat fra NHH fra 2008. Siden 1991 har han drevet slektsgården Sandbakke på Bøverbru med korn- og eggproduksjon. Han var nestleder i Kornbøndenes Interesseorganisasjon 1999–2001. I tillegg til gårdsdriften har Blegen vært rådgiver i Trygge Barnehager 2002–2004, politisk rådgiver i Byggenæringens Landsforening 2004–2008 og direktør for næringspolitikk og samfunnskontakt i Veidekke 2008–2012. Fra 2012 er han direktør for forretningsutvikling i Veidekke Eiendom.Blegen var leder i Oppland Europeisk Ungdom under EU-avstemningen i 1994, og samme år meldte han seg også inn i Unge Høyre. Han var leder i Oppland Unge Høyre 1995–1997 og politisk sekretær i Unge Høyre 1997–1998, leder i Vestre Toten Høyre 1998–1999, medlem av Oppland fylkesting 1999–2003, leder i Oppland Høyre 2001–2006, Høyres 1. vararepresentant til Stortinget fra Oppland 2001–2009 samt medlem av Vestre Toten kommunestyre og formannskap 2003–2011.I 2009 ble Blegen rangert som en av Norges 100 største ledertalenter av nettavisen E24.no.


== Referanser ==


== Eksterne lenker ==
(no) Audun Blegen hos Stortinget 
(no) Audun Blegen hos Norsk senter for forskningsdata
RISK-konkurransen

R. I. S. K. (Rollespill.nets Intensive Spillskaper-Konkurranse) er en konkurranse for skapere av rollespill. Det har vært arrangert 10 konkurranser fra 2004 til 2019. Grunnleger av konkurransen var Michael Stensen Sollien, han har også vært arrangør av de fleste av utgavene av konkurransen. Reglene har blitt endret noe fra år til år, men en gjentakende regel er at deltagerne skal skrive et helt nytt spill på en gitt tid. Deltagerne skal ikke ha skrevet noe på spillet før konkurransen starter.


== Historie ==


=== De første konkurransene ===
Den første R.I.S.K.-konkurransen ble avholdt i november 2004 og 10 bidrag ble innlevert. Mystikk og mørke gjerninger av Håken Lid ble 24. november kåret til vinner.
Den neste konkurransen ble avholdt i februar 2006 og fikk inn 12 bidrag. Andre utgave ble, i motsetning til den første utgaven, avholdt med anonyme deltagere. 6. februar 2007 ble Inntil vi synker av Magnus Jakobsson kåret til vinner. I etterkant av runde 2 ble det 31. mars arrangert en finalefest i Hyperion sine lokaler i Oslo. Det ble også trykt opp et R.I.S.K.-hefte som inneholdt bidragene som kom på første-, andre- og tredjeplass.Inntil vi Synker ble som første norske spill nominert til The Indie RPG Awards 2006, og ble der omtalt som «Allerede en klassiker innen nordisk spilldesign».


=== Årlige utgaver ===
Tredje konkurranse ble avholdt i februar 2007, og deltagerne var ikke lengre anonyme. Det kom inn 16 bidrag, 6. februar ble vinnerne kåret. Scener fra en arbeidsplass av Martin Bull Gudmundsen og Arkana, Bortenfor, Bakenfor av Skjalg Kreutzer fikk en delt førsteplass.
Februar 2008 ble fjerde runde avholdt med 12 konkurrerende spill fra 10 ulike skribenter, da hver deltagere kunne levere flere spill denne runden. I denne utgaven var skribentene igjen anonyme slik som i andre runde. 19. februar ble Mårramøte av Håken Lid kåret til vinner.
Den femte konkurransen i rekken ble avholdt i januar 2009 og fikk inn 11 bidrag. Også denne gang var skribentene anonyme. 2. februar ble Harde menn av Kaare Berg kåret til vinner.
Den sjette konkurransen ble avholdt i februar 2010 og fikk inn 14 bidrag. Skribentene var anonyme slik som de foregående årene. 26. februar ble Sjelefanger av Christopher Engers kåret til vinner.
Februar 2011 ble den syvende konkurransen avholdt, og fikk inn 7 bidrag. Skribentene var anonyme. Seraglio av Christopher Enger ble kåret til vinner.
For den åttende konkurransen i februar 2012 så ble formatet endret. Skribentene var ikke anonyme, og de fikk hver en utfordring som bidraget måtte inneholde. Det ble levert 4 bidrag. Vostok av Matthijs Holter ble kåret til vinner.
August 2013 ble den niende konkurransen avholdt. Det ble levert 4 bidrag. Landsbyen av Kaare Berg ble kåret til vinner.


=== Gjenopprettelse ===
Etter at konkurransen ikke ble avholdt i flere år ble den igjen arrangert i 2019 på femten-årsjubileet for konkurransen. Det ble levert 15 bidrag, og vinneren ble Skjult og Brutalt av Kaare Berg.


== Referanser ==


== Eksterne lenker ==
Om den første RISK-konkurransen på Rollespill.net
Om bidraget Terrustor fra 2007
Strategiguide til bidraget Zombieporno fra 2007 på imagonem.net
Via Music

Via Music er et norsk plateselskap, etablert i 1998 av Sigbjørn Tveite. Selskapet gir ut musikk innen sjangre som rock, viser, pop, jazz, etnisk og folkemusikk. Via Music har jobbet nært med lydtekniker Audun Strype og mange av selskapets utgivelser er produsert av Sigbjørn Tveite. 
Via Music er medlem av bransjeforeningen for uavhengige norske plateselskap, Fono.


== Eksterne lenker ==
Via Music
Frank de Boer

Franciscus «Frank» de Boer (født 15. mai 1970 i Hoorn, Nederland) er en nederlandsk fotballtrener og tidligere -spiller.De Boer spilte i løpet av sin aktive karriere som forsvarsspiller for Ajax Amsterdam, FC Barcelona, Galatasaray S.K., Rangers FC og Al-Rayyan SC. Han spilte også på det nederlandske landslaget fra 1990 til 2004, og fikk tilsammen 112 landskamper og scoret 13 mål.
26. juni 2017 ble han ansatt som trener for den engelske klubben Crystal Palace FC, men 11. september 2017 ble han avskjediget.I 2018 ble han ansatt i Atlanta United i Major League Soccer.Han var nederlandsk landslagstrener fra 2020 til 2021.


== Referanser ==


== Eksterne lenker ==
(de) Frank de Boer – Munzinger Sportsarchiv 
(en) Frank de Boer – FIFA 
(en) Frank de Boer – UEFA 
(fr) Frank de Boer – LÉquipe 
(en) Frank de Boer – Transfermarkt 
(en) Frank de Boer – Transfermarkt (manager) 
(en) Frank de Boer – national-football-teams.com 
(en) Frank de Boer – WorldFootball.net 
(en) Frank de Boer – FootballDatabase.eu 
(en) Frank de Boer – Soccerway
Bohumil Hrabal

Bohumil Hrabal (født 28. mars 1914 i Brno, død 3. februar 1997 i Praha) var en tsjekkisk forfatter. Hans romaner er ofte preget av en surrealistisk og ofte burlesk humor. Hrabal, som var utdannet jurist, arbeidet store deler av sitt liv «på gulvet», hvor han hentet inspirasjon til sine mange historier. Han regnes som en av de betydeligste tsjekkiske forfattere på 1900-tallet.Mange av romanene hans er blitt filmatisert, i de fleste tilfellene av regissøren Jiří Menzel. Hrabals roman En liten jernbanestasjon i krig (tsjekkisk: Ostře sledované vlaky), som ble filmatisert som Tog under oppsikt, ble Oscar-belønnet i 1966 (beste fremmedspråklige film).


== Bibliografi ==
Tre av romanene hans er oversatt til norsk: 

Jeg har betjent kongen av England, oversatt av Kjell Olaf Jensen og Michael Konůpek, 1991 (tsjekkisk: Obsluhoval jsem anglického krále – skrevet i 1971, utgitt i utlandet for første gang i 1980, i Tsjekkia uoffisielt i samizdat i 1982, offisielt først i 1989)
En liten jernbanestasjon i krig, oversatt av Kjell Olaf Jensen og Michael Konůpek, 1991 (tsjekkisk: Ostře sledované vlaky, 1964)
Dansetimar for eldre og viderekomne, oversatt av Tor Obrestad, 2003 (tsjekkisk: Taneční hodiny pro starší a pokročilé, 1964) – En lang eksperimentell novelle/kortroman som består av én setning – bare i Tsjekkia utgitt over 500 000 eks.


== Referanser ==


== Eksterne lenker ==
Bohumil Hrabal – the Close Watcher of Trains – biografi og studieark med mange utdrag (engelsk)
London Review of Books artikkel om Hrabal av James Wood
Hrabal and Prague
(en) Bohumil Hrabal på Internet Movie Database 
(sv) Bohumil Hrabal i Svensk Filmdatabas 
(da) Bohumil Hrabal på Filmdatabasen 
(fr) Bohumil Hrabal på Allociné 
(en) Bohumil Hrabal på AllMovie 
(en) Bohumil Hrabal hos The Movie Database
Scheen Curling Klubb

Scheen Curling Klubb er en norsk curlingklubb som ble stiftet i 2005 i Skien. Klubben arrangerte curling-NM i Skien Ishall i februar 2007.
Sigbjørn Tveite

Sigbjørn Tveite (født 16. april 1959, Tveide i Birkenes kommune i Aust-Agder fylke) er en norsk skribent, plateprodusent, og stifter og av plateselskapet Via Music.
Tveite arrangerte på 1980-tallet en rekke jazzkonserter på Henie-Onstad Kunstsenter, Høvikodden i Bærum. I 13 år jobbet han i plateselskapet Kirkelig Kulturverksted og har også jobbet som musikkansvarlig for NRK 1, vært medlem av Spellemannkomiteen og har sittet i styret i Fono (Foreningen for uavhengige norske plateselskaper).
Sigbjørn Tveite har produsert plater med bl.a: Erik Bye, Elias Akselsen, Randi Tytingvåg, Åsne Valland Nordli, Haddy Njie, Agnes Buen Garnås, Jørn Simen Øverli, Håkon Paulsberg, Martine Biong, Hans Fredrik Jacobsen og Veronica Akselsen.
Tveite hadde regien på TV-dokumentaren En tater på vandring om Elias Akselsen (NRK 2012), laget sammen med den norsk-canadiske filmfotografen Benjamin Loeb. Tveite har tidligere også produsert filmen Mi glømmer det aldri, der tre tidligere tysklandsfanger forteller sin historie fra andre verdenskrig.
I 2014 har Tveite holdt flere foredrag knytta til grunnlovsjubileet.


== Eksterne lenker ==
Via music nettsted
Sigbjørn Tveites nettsted
Norgesrekordhistorikk på 100 m medley

Norgesrekorder på 100 meter individell medley kan bare bli satt i kortbanebasseng (25 meter).


== Menn ==


=== Kortbane ===


== Kvinner ==


=== Kortbane ===


== Referanser ==


== Se også ==
Cetina

Cetina er en elv sentralt i Dalmatia i Kroatia. Den har en total lengde på 105 km med et nedbørfelt på 3 700 km². Den faller 385 meter fra kilden til utløpet i Adriaterhavet.


== Geografi og geologi ==
Cetina har sitt utspring på nordvestsiden av Dinara nær en liten landsby kalt Cetina, 7 km nord for Vrlika. Den renner 105 km før den munner ut i Adriaterhavet. En stor, kunstig innsjø begynner nær Vrlika, Peručasjøen, som ble dannet av en demning 25 km lenger nede. Cetina renner over de nedre delene av karstsletten Sinj, rundt fjellet Mosor før den munner ut i Adriaterhavet ved byen Omiš.
Den siste delen av Cetina har relativt stort fall, og her er det bygget flere omfattende vannkraftverk. Vannet tappes også på flasker som Cetina.
Elven har en årlig middelvannføring på omtrent 105 m²/s, som følge av den årlige nedbørsnormalen på 1 380 mm. Elven grenser opp mot De dinariske Alper i øst, som stiger til en høyde på 2 000 meter, og i nordvest av fjellet Svilaja. Det meste av nedbørsfeltet har kalkholdig stein fra krittiden, hovedsakelig kalkstein. Steiner fra trias  og juratiden er også en del av området og inkluderer dolomitt og flysj.


== Historie og arkeologi ==
Cetinadalen og den smale dalen ved Klis har alltid fungert som den viktigste handelsveien mellom den kroatiske kysten og Bosnia. Strategisk var den svært viktig for utviklingen av både Balkan og store deler av Europa.
De tidligste tegnene på jordbruksaktivitet er fra den tidlige neolittiske tiden i den øvre delen av dalen. I tidlig bronsealder ble Cetinakulturen dominerende med kontakter rundt hele Adriaterhavet. Som i andre deler av Europa, ser man ut til å ha kastet mange kulturlegemer i elven gjennom forhistorisk tid. Dette gjelder særlig der Cetina og elven Ruda renner sammen ved Trilj. Området ligger midt i Delmatae og spor av at området har vært strategisk viktig kan man se ved legionsfestningen ved Tilurium (Gardun), som vokter over inngangen til dalen fra sør og innfartsveien til byen Salona.Fra tidlig i middelalderen har man funnet spor som tyder på at Cetinadalen, og kanskje selve elven, ble en grense mellom slaviske og sen-romerske folk. Området rundt Sinj ble etter hvert et sentrum for den slaviske makten, og til slutt sentrum i den tidlige kroatiske staten.I senere perioder kom området stadig inn under nye regionale og lokale styresmakter før det ble erobret av Det osmanske riket tidlig på 1500-tallet. Etter dette var elven en grense før området igjen ble erobret av osmanene 150 år senere.


== Referanser ==


== Eksterne lenker ==
(en) Cetina (river) – kategori av bilder, video eller lyd på Commons 
Cetina
Kornbøndenes Interesseorganisasjon

Kornbøndenes Interesseorganisasjon (KiO) er en interesseorganisasjon for norske kornbønder, stiftet i 1997. Organisasjonens initiativtager var Erik Ringnes fra Stange i Innlandet. Ringnes var organisasjonsens første leder fra 1997 til 2003.
Organisasjonens formål er å fremme norske kornbønders økonomiske, faglige og sosiale interesser.
KiO hadde 600 medlemmer i 2006.
Drops of Jupiter (Tell Me)

«Drops of Jupiter (Tell Me)» er en rockesang av det amerikanske musikkgruppa Train fra deres andre album Drops of Jupiter (2001). Det var albumets første singel, og havnet på topp 5-lista til Billboard Hot 100. I Europa fulgte låtene «It's Love», «This Is Not Your Life», og «Sharks» med singelen. Låta har tilbrakt over 100 uker på populærmusikklister, og holdt seg også lenge på lister over gjengangere. Selv om låta ble utgitt før digital nedlasting ble normen, har sangen blitt lastet ned over 100 000 ganger (lovlig nedlasting), for dette har den fått et Gull-bevis av RIAA. Den har figurert på topp 50-lista for digitale nedlastinger selv fem år etter at den opprinnelig ble utgitt.


== Teksten ==
Ettersom teksten er særegen og noe gåtefull har det vært mange spekulasjoner om dens innhold. Hovedvokalist Pat Monahan uttalte i 2006 at sangen var inspirert av hans mors død, og at åpningslinjene kom til ham i en drøm. Sangen, som i utgangspunktet var om hans mor, utviklet seg til å bli en kjærlighetssang.


== Priser ==
Sangen har vunnet to Grammypriser for beste rocksang, og enda en pris for beste instrumentale arrangement for vokalister.


== Eksterne lenker ==
«Drops of Jupiter (Tell Me)», offisiell musikkvideo på YouTube
Sangteksten hos MetroLyrics
Byggenæringens Landsforening

Byggenæringens Landsforening (BNL) er en norsk arbeidsgiverorganisasjon tilknyttet NHO.
Organisasjonen ble etablert i 1997 og omfatter håndverkere, industri, eiendom og entreprenørvirksomhet innen bygg og anlegg. Byggenæringens Landsforening har 14 bransjeforeninger med 3 300 medlemsbedrifter som til sammen har over 68 100 ansatte. Jon Sandnes er administrerende direktør.
Håkon Tronrud (Tronrud Eiendom) er styreleder fra 2020.


== Referanser ==


== Eksterne lenker ==
bnl.no organisasjonens nettsted
Norgesrekordhistorikk på 4x50 m medley stafett


== Menn ==


=== Kortbane ===


== Damer ==


=== Kortbane ===


=== Kortbane (bestenotering landslag) ===


== Eksterne lenker ==
Norske rekorder hos medley.no
PSTricks

PSTricks er et sett med utvidelser til LaTeX som gjør en i stand til å skrive grafikkode inni et TeX/LaTeX-miljø. Det ble opprinnelig utviklet av Timothy Van Zandt og har i de senere år blitt vedlikeholdt av Denis Girou, Sebastian Rahtz and Herbert Voss.
Det finnes en rekke ulike kommandoer som man bruker for å lage et bilde.

\begin{pspicture}(0,0)(6,6)
 %\psgrid[gridcolor=lightgray,gridlabels=0pt]
  \psline[linecolor=red](1,1)(5,1)(1,4)(1,1)
  \pscurve[linecolor=green,linewidth=2pt,%
    showpoints=true](5,5)(3,2)(4,4)(2,3)
  \pscircle[linecolor=blue,linestyle=dashed](3,2.5){1}
\end{pspicture}

pst-plot lar en tegne grafen til matematiske funksjoner. Følgende kode vil generere bildet under:

\begin{pspicture*}(-7.5,-3)(7.5,3)
  \psaxes[labels=none](0,0)(-7,-2)(7,2)
  \psplot[linecolor=blue, linewidth=1.5pt]%
    {-7}{7}{x 0.01745329252 div sin}
  \uput[45](3.1415926,0){$\pi$}
  \uput[90](-1.570796,0){$-\pi/2$}
  \uput[-90](1.570796,0){$\pi/2$}
  \uput[-135](-3.1415926,0){$-\pi$}
  \psline[linewidth=1pt,linecolor=red,linestyle=dotted]%
    (1.57079632,1)(1.57079632,0) 
  \psline[linewidth=1pt,linecolor=red,linestyle=dotted]%
    (-1.57079632,-1)(-1.57079632,0) 
\end{pspicture*}


== Se også ==
LaTeX


== Eksterne lenker ==
Offisielt nettsted 
(en) PSTricks – kategori av bilder, video eller lyd på Commons 
PSTricks dokumentasjon
PSTricks eksempler
LaTeXDraw
Klæbu seminar

Klæbu seminar var et lærerseminar i Klæbu i Trøndelag, etablert i 1839.
Sognepresten i Klæbu, Hans Jørgen Darre, var bestyrer for skolen. Skolen uteksaminerte i sine aktive år 1 151 lærere, såkalte seminarister. To av disse var Ole Vig fra Stjørdal, og Engebret Hougen fra Sel.  
I 1892 flyttet seminaret til Levanger, hvor det ble videreført som Levanger lærerskole.


== Litteratur ==
Anders Forfang. Klæbu seminar : et lidet mindeskrift : med tillæg om Levanger lærerskole. Trondheim, 1902
Karl Ræder og Ånund Vatne. Frå Levanger lærarskole til 125-års minnet for Klæbu seminar. Levanger, 1966
Levanger lærarskole, Klæbu seminar 150 år. Redigert av Tov Solheim. Levanger, 1989. ISBN 82-991499-1-6
Sivertsen, Birger (2001). Klæbu seminar  : et intellektuelt arnested på bygda 1839-1892. Tapir. ISBN 8251916933.  Med komplett oversikt over elever s 186–261
Evensen, O. (1858). Fortegnelse over de Seminarister, der ere demiterede fra Askers, Holts, Storøens og Klæbos Seminarier. Arendal: Smith. 


== Les også ==
Artikkel om seminaret på lokalhistoriewiki
Oralt stadium

Oralt stadium (innen psykologi) er et begrep introdusert av Sigmund Freud som beskriver barns utvikling de første 18 levemåneder, hvor barnets viktigste stimulasjonsområde er i og rundt munnen, ifølge Freuds teori.


== Kilder ==
Powdermaker, Hortense.  "An Anthropological Approach to the Problems of Obesity".
Asker seminar

Asker seminar, Asker i Akershus, ble etablert i 1834 som det tredje lærerseminaret i Norge.Styrer første året var Knud Gislesen. Seminaret flyttet 1899 til Holmestrand og het da Holmestrand seminar.


== Kjente Asker-seminarister ==
Aasmund Olavsson Vinje (1818–1870), forfatter, dikter, journalist og jurist.
Martin Olsen Nalum (1854–1935) stortingsmann og statsråd.
Helga Eng (1875–1966) pedagog.
Otto Valstad (1882–1952) maler.


== Referanser ==
Brent (elv)

Brent er en engelsk elv i vestlige og nordvestlige London, og en sideelv til Themsen. Den 29 km lang, den har sitt opphav i Londons distrikt Barnet og flyter i en sørvestlig retning før den slår seg sammen med den delen av Themsen som heter Tideway ved Brentford.  Elven har gitt sitt navn til Londons distrikt Brent.


== Etymologi ==
Et brev fra biskopen i London i 705 antyder et møte ved Breġuntford, i dag Brentford, og er det eldste omtalen av dette stedet og antagelig derfor av elven. Det antyder at navnet kan være beslektet med keltiske *brigant- i betydningen «høy» eller"«opphøyd», kanskje knyttet indirekte til den keltiske gudinnen Brigantia.


== Beskrivelse ==
Brent er en mindre bielv til Themsen, og befinner seg innenfor Stor-London. Elven er omkring 29 km lang, og renner stort sett fra nordøst mot sørvest i grusavsetninger fra siste isalder som hviler på leirholdig jord.
Elven har sitt utspring i de lave åsene i Barnet i form av flere mindre elver. Den viktigste er den tre km lange Dollis Brook, som starter ved Barnet Common i Arkley. Ved Henley's Corner møter den Mutton Brook, og selve Brent begynner. Ved Brent Bridge kommer også Decoy Brook inn i Brent. Elven følger A406 North Circular Road til Brent Cross.
Den fortsetter så langs North Circular Road forbi Stonebridge Park sør for Wembley, og renner under en akvedukt som fører frem Grand Union-kanalen. Fra Hanger Lane renner den vestover omkring tre km før den igjen svinger sørover ved Hanwell.
Grand Union-kanalens hovedkanal renner inn i Brent etter en serie sluser, og den videre strekningen forbi Osterley og frem til Themsen i Brentford er gjort til en kanal med tre sluser.


== Referanser ==


== Eksterne lenker ==
Environmental Agency: Flood warning updates for River Brent, flomvarsling
Environmental Agency: Current flood warning situation for River Brent, catchment area. Oppdatert hvert 15. minutt.
The Waterways of Brent